id sv ms ms eo id id ms id id en id ms sv fr en ms ms id ms id id ms id id en id ms ms ms id id id ms id ms ms id ms tr ms ms tr ms ms eo eo fi id ms ms ms nds id fr id en en id fr id id en fi fr id en en en fi fr id ms ms fr id id ms en en en en ms id ms en en id ms ms ms ms nl id eo pt ms id id ms nl ms id ms ms id id id ms id ms id ms ms id id en ms id ms id ms id id ms ms en en en en en en en id id id id id en id id jv ms id id it es id id en id ms ms ms ms ms ms
Cara Merawat Kulit Rosak Akibat Cahaya Matahari - Hello Doktor
Bulan Kesedaran Kanser Payudara Sedunia
Kalkulator Indeks Jisim Badan (BMI)
Kira kadar Indeks Jisim Badan (BMI) anda menggunakan alatan berikut!
Kalkulator Kadar Metabolisme Asas (BMR)
Kira Kadar Metabolisme Asas (BMR) anda menggunakan alatan berikut!
Tahu tak scan bayi yang mana lebih baik untuk ibu hamil?
Terima kasih kerana membaca artikel kesihatan kami, dan mengambil berat tentang kesihatan anda. Ini antara benda baru di Hello Doktor.
What are your concerns?
Tanya Doktor Secara Percuma
Jadi yang terawal untuk berkongsi pandangan anda kepada Hello Doktor
Kesihatan Kulit • 19 hari
Cara merawat sunburn kulit anak
Anak saya umur 5 tahun. Dia kena sunburn. Ada tak Cara nak merawatnya
Lihat 0 lagi kiriman
Semua komen ada di sini
Cara Merawat Kulit Rosak Akibat Cahaya Matahari
Ditulis oleh Helma Hassan Disemak pada 15/07/2020
Disemak secara perubatan oleh Dr. Amy Kor
Pendedahan kepada cahaya matahari secara sihat boleh memberikan anda vitamin D yang mencukupi dan menggalakkan kesihatan emosi. Pun begitu, sinar ultraviolet (UV) daripada matahari boleh merosakkan kulit anda dan menyebabkan selaran matahari. Dari masa ke masa, sinaran ini boleh menyebabkan tanda-tanda photoaging; penuaan pramatang akibat cahaya matahari. Malah, 80% penuaan kulit dipercayai berlaku disebabkan pendedahan kepada sinaran UV.
Beberapa manifestasi penuaan termasuklah kedut, tompok gelap, pigmentasi, kehilangan seri muka dan kulit kurang anjal. Tahap penuaan biasanya bergantung pada warna kulit, genetik, kedudukan geografi dan gaya hidup. Populasi kulit cerah paling terjejas disebabkannya sementara mereka yang berkulit gelap kurang mengalami kedutan jelas sehingga usia 50 tahun dan tidak seteruk populasi kulit cerah. Kajian juga mendapati bahawa permulaan kedut pada wanita Cina berlaku secara purata 10 tahun kemudian berbanding wanita Perancis.
Tanpa mengira warna kulit anda, anda tetap mungkin terdedah kepada kerosakan kulit akibat cahaya matahari. Tidak semua kerosakan akibat pendedahan cahaya matahari boleh dibaiki, tetapi beberapa masalah boleh dibaiki dengan beberapa produk dan prosedur dermatologi. Berikut merupakan langkah merawat kulit akibat cahaya matahari:
Walaupun kerosakan telah berlaku dan anda mengalami selaran matahari, anda tetap perlu memakai krim pelindung matahari. Selaran matahari berlaku akibat kerosakan DNA pada sel-sel kulit anda. Pengumpulan kecederaan ini membawa kepada perubahan fizikal seperti kedut dan kanser kulit.
Teruskan pemakaian krim pelindung matahari untuk mengatasi kerosakan dan sapukan semula sekurang-kurangnya setiap 80 minit. Selain itu, anda juga boleh mengelakkan pendedahan kepada cahaya matahari. Dengan ini, anda akan melindungi diri anda daripada radiasi UV pada masa depan dan memberi masa untuk enzim kulit memperbaiki beberapa DNA yang rosak.
Anda perlu melakukan pengelupasan atas lapisan selaran matahari dengan skrub atau loofah. Ini akan mengeluarkan lapisan atas sel kulit mati untuk mendedahkan kulit sihat di bawahnya. Kemudian lembapkan kulit anda dengan losyen. Jika kulit anda terbakar akibat pendedahan kepada cahaya matahari, elakkan produk berasaskan petroleum, yang memerangkap haba. Anda juga harus memastikan diri anda terhidrat sepanjang hari.
Sinaran UV boleh merosakkan kolagen dan elastin, dua protein yang memastikan kulit tegang dan licin. Retinoid, sejenis sebatian semula jadi atau sintetik menyerupai vitamin A boleh meningkatkan jumlah kolagen dalam kulit anda. Ia juga dianggap sebagai rawatan utama untuk pesakit dengan masalah photoaging ringan hingga sederhana. Ahli dermatologi anda boleh menetapkan retinoid topikal untuk anda. Retinoid boleh mengurangkan penampilan garis halus, memperbaiki tekstur, tona kulit dan keanjalan, serta melambatkan penuaan. Anda juga boleh mencari jenis yang kurang kuat, retinol, dalam pelbagai produk penjagaan kulit antipenuaan.
Produk penjagaan kulit cosmeceutical, produk dengan gabungan kosmetik dan sifat farmaseutikal juga boleh memberi manfaat kepada anda. Selain daripada produk retinol, anda boleh mencuba produk penjagaan kulit lain dengan bahan bioaktif seperti antioksidan. Krim Cica, produk cosmeceutical yang mengandungi ekstrak cantella asiatica, yang dikenali sebagai pegaga atau gotu kola juga kini kian popular kerana sifatnya yang meremajakan kulit.
Prosuder penjagaan kulit dapat membantu menyingkirkan sel yang rosak daripada lapisan atas kulit anda. Pengelupasan kimia seperti alpha-hydroxy atau krim asid salisilik boleh digunakan sendiri sementara pengelupasan yang lebih mendalam memerlukan lawatan klinik.
Pilihan rawatan lain termasuk penggunaan teknologi laser, dermabrasion, microdermabrasion dan microneedling. Adalah penting untuk mendapatkan konsultasi profesional jika anda memilih untuk meremajakan kulit dan menjalani rawatan. Setiap pesakit adalah unik dan kerosakan matahari memberi kesan berbeza mengikut faktor genetik dan persekitaran. Oleh itu, kaedah rawatan perlu disesuaikan mengikut individu.
Hello Health Group tidak memberikan nasihat, diagnosis atau rawatan perubatan.
Hello Health Group tidak menawarkan nasihat perubatan, diagnosis atau rawatan.
Can You Reverse Sun Damage? [Internet]. WebMD. [cited 2019 Feb 14]. Available from: https://www.webmd.com/melanoma-skin-cancer/skin-sun-damage-treatment
Han A, Chien AL, Kang S. Photoaging. Dermatologic Clinics. 2014 Jul 1;32(3):291–9.
Jackson R. Elderly and sun-affected skin. Distinguishing between changes caused by aging and changes caused by habitual exposure to sun. Can Fam Physician. 2001 Jun;47:1236–43.
Bello JS. Treatment options for sun-damaged skin. Plast Surg Nurs. 2008 Sep;28(3):123–8; quiz 129–30.
Jackson-Cannady A. What Are Cosmeceuticals? [Internet]. WebMD. [cited 2019 Feb 14]. Available from: https://www.webmd.com/beauty/features/what-are-cosmeceuticals
Fendrich Z, Jandová E, Finsterlová M. [Effective and safe pharmacotherapy of acne vulgaris and treatment of sun-damaged skin]. Ceska Slov Farm. 2000 Mar;49(2):62–7.
Skin Rejuvenation and Resurfacing | American Society of Plastic Surgeons [Internet]. [cited 2019 Feb 14]. Available from: https://www.plasticsurgery.org/cosmetic-procedures/skin-rejuvenation-and-resurfacing
5 Keunikan Dan Kelebihan Kulit Sawo Matang Yang Kita Semua Kena Tahu, Syukur!
Jom Putihkan Tangan Dan Kaki Yang Gelap Atau Berbelang Dengan 5 Cara Ini!
Ditulis oleh Helma Hassan Disemak pada 15/07/2020
Disemak secara perubatan oleh Dr. Amy Kor
Hello Doktor mahu menjadi rakan kongsi anda yang paling dipercayai untuk membuat lebih banyak keputusan yang tepat bersama, dan hidup dengan lebih sihat lagi bahagia.
Lawati laman web Hello Health yang lain
©2021 Hello Health Group Pte. Ltd. Hak Cipta Terpelihara. Hello Health Group tidak menawarkan nasihat perubatan, diagnosis atau rawatan.